 Sekumi ngomumo koWomhlanga News24Sekumi ngomumo koWomhlangaISITHOMBE:SITHUNYELWE UNksz Nqobile Mtolo uthi uyaziqhenya ngobuntombi nto bakhe.KONKE sukumi ngomumo mayelana nohambo olubheke ku Umkhosi Womhlanga oba njalo minyaka yonke esigodlweni senkosi yaMaZulu Inkosi uZwelithini Zulu Enyokeni KwaNongoma.Omasipala bebonke abahlukahlukene bahlelelwe amabhasi okuhamba angu 209 namatekisi angu 26 okuyiwona azokwazi ukuthutha izintombi nto lapho zizobe sezilibhekise kulo mcimbi wazo omkhulukazi ozoba ngoLwesine noLwesihlanu. Kulo nyaka kuhlelwe ukuthi lezo zintombi nto ezingafundi kube yizona ezizoqala kuqala ukuhambisa umhlanga wazo kwiSilo SamaBandla ngoLwesihlanu kuzobe sekulandela ezinye izintombi ngosuku lwangoMgqibelo. Emva kwalokho ngoMgqibelo uNgangezwe uyobe esethula inkulumo yakhe.Ukuthola kabanzi mayelana nesasasa nokwenziwayo uma ngabe izintombi zisuke ziyohlolwa intombi nto uNksz Nqobile Mtolo 21 wakwaMafunze uthe ukuhlolwa kuyena kuyinto azigqajayo ngayo futhi akanamahloni. UMtolo ungomunye wezintombi nto ezikade zihlangene endaweni yakwa Mafunze lapho bekuyohlolwa khona izintombi nto ngenyanga edlule. Lo mfundi ofundela ubuhlengikazi uthe umile ekutheni yena akekho oyothinta owakhe umzimba ngaphambi kokuba emfake indandatho.Kulapho ke umuntu wesilisa oyongishada ayobe esethola khona ukuthi akwazi ukuthi athathe obami ubuntombi. Okwamanje ngilunge ngiyintombi nto kodwa engabasabi abafana ngoba ngingumngani nabo. Kumina njengomuntu omusha kubalulekile ukuthi ngizigqaje futhi ngiziqhenye ngomzimba wami. Akekho umuntu owangiphoqa noma owakufaka mqondweni wami ukuthi kumele ngihlolwe. Kwaba ukuthanda kwami futhi anginazikhalazo ngalokhu engakukhetha ngaphinde ngakwenza, esho uMtolo.Uthe yize kulokhu engeke aze aphumelele ukuya Enyokeni kodwa ufisela ezinye izintombi ezihambayo uhambo oluhle futhi oluphephile. Le ntokazi iphinde yachaza ngendlela ukuhlolwa kwabo okwenziwa ngayo.Sihlolwa njalo ngesonto lokuqala enyangeni. Kuyinto esesiyijwayele futhi esingayixwayi. Mina kungisize kakhulu ukuhlowa ubuntombi bami. Kungenze ngaqhelelana nezindawo ezingalungile futhi kungihlehlisile nasezintweni eziholela ezilingweni... Kungiqoqile kwaphinda kwanginikeza nesimilo ngiwumuntu omusha, usho kanjalo.Kuphinde kwaqinisekiswa ukuthi ezokuphepha zizobe ziqinile Enyokeni lapho kuzobe kukhona izintombi. Amaphoyisa nawo azobe ehlome eyizingovolo ukuqapha ukuthi abekho yini abazobe bephuze amponjwana. Zizobe zikhona nezifutho ukuqinisekisa ukuthi abazobe bekulo mcimbi bayafuthiswa ukubhekwa ukuthi ngabe abaphuzile yini 